நிகழ்தொன்மம்

நிகழ்தொன்மம் ரவி (சுவிஸ்) காய்ந்து உலர்ந்து வரண்டு ! இந்தக் காகிதத் துண்டு இப்போதும் ! பச்சைப் புல்லிடை கிடக்கிறது. ! இல்லை வாழ்கிறது. ! ஒவ்வொரு முறையும். அது ! கண்ணில் எத்துப்படத் தவறுவதேயில்லை. ! காய்ந்து உலர்ந்து வரண்டு ! இந்தக் காகிதத் துண்டு வாழ்கிறது. ! முகில்களில் குரங்கேறி குதறி ! பனிப்பஞ்சை உதிர்த்துக் ! கொட்டிய பிரளயத்தில் இந்தக் காகிதத் துண்டும் ! அலங்கோலமானது, மூடுண்டது. ! திரள்திரளாய்க் கொட்டி ! பனிமண்டலக் கோளாய் இந்த மண்ணை ! மாற்றிய பனிக்காலம் உருவழிந்தது தற்காலிகமாய். ! மரங்கள் இலைசூடிக்கொள்ள முயற்சித்த ! மீள்பொழுதில் மீண்டும் பிழைத்திருந்தது ! காகிதத் துண்டு, பச்சைப் புல்லிடை. ! பழுத்துப்போய் ! தீயின் நா நக்கிய துண்டமாய் ! ஒவ்வொரு பிரளயத்தின் பின்னும் மீண்டும் மீண்டுமாய் ! காய்ந்து உலர்ந்து வரண்டு ! வாழ்ந்துகொண்டுதானிருக்கிறது, ஒரு தொன்மம்போல.! குண்டுகளோடு வெடித்துச் சிதறுவதும் ! படுகொலைகளின் மொழிகளும் ! செய்திகளாய் ! நிகழ்காலத்திலேயே தொன்மங்களாய் மாறுகிறது. ! அவ்வளவு வேகம் துரிதம் வீச்சு போர்களுக்கு. ! காய்ந்து உலர்ந்து வரண்டு ! இந்தக் காகிதத் துண்டு வாழ்ந்துகொண்டிருக்கிறது. ! தாய்மார்கள் கண்ணீரால் சவப்பெட்டிகளை ! கழுவிக்கொண்டிருக்கிற காட்சிகளை ! கொலைநயமாய் நிறநிறமாய் ! வழுவழுப்பான தாள்கள் நிறைத்தபடிதான் ! நீள்கிறது...போ! ! - ரவி (09042006)